ایروانا وئریلهجک ۱۰۰ میلیون دوللارلیق حربی کردیت چرچیوهسینده ارمنیستان روسییادان یئنی تاکتیکی راکتلر آلاجاق.
آخار. آذ خبر وئریر کی، بونو «حاقین. آذ» سایتینا آچیقلاماسیندا روسییالی حربی اکسپرت دمیتری کورنو سؤیلهییب.
«هر کسه بللیدیر کی، ارمنیستان کئچن ایل بیر نئچه «ایسگندر» اوپراتیو تاکتیکی راکت کومپلکسی آلدی. اونلار ایروانداکی پاراددا نوماییش ائتدیریلدی. ایروان گؤرونور یا تام ترکیبلی راکت دیویزییاسی قورماق ایستییر، یا دا راکت بریگاداسی یاراتماغی هدفلییر. یعنی اونلار یئنیدن روسییادان «ایسگندر» راکتلری آلا بیلرلر. بوندان باشقا، موختلیف علاوه راکتلرین آلینماسی دا مومکوندور»، – دئیه او بیلدیریب.
قید ائدک کی، روسییا ارمنیستانا یئنی ۱۰۰ میلیون دوللارلیق حربی کردیت آییرماغی پلانلاشدیریر. ارمنیستان مدافعه ناظری ویگئن سرکیسیان آرتیق بو کردیتدن تاکتیکی محافظه سلاحلاری آلاجاقلارینی سؤیلهییب.
azb_Arab azb_Arab azb_Arab azb_Arab